
ΠΡΟΕ ΔΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΠΑΝΑΓΙΩΤΗΣ Δ. ΚΑΡΑΓΙΑΝΝΗΣ» και κύ¬ 
ρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 14.3.1993 ιδιόγραφη διαθήκη του Παναγι¬ 
ώτη Δ. Καραγιάννη, που δημοσιεύθηκε με το αριθ. 2901/ 
14.7.1995 πρακτικό του Μον. Πρωτοδικείου Αθηνών, με 
την οποία συστήθηκε κοινωφελές ίδρυμα με την επωνυμία 
«ΠΑΝΑΓΙΩΤΗΣ Δ. ΚΑΡΑΓΙΑΝΝΗΣ» και με έδρα τις Άνω 
Καρυές Μεγαλοπόλεως Αρκαδίας. 

2. Τις διατάξεις των άρθρων: 

α) 95 και 98 του Α.Ν. 2039/39, 
β) 101 και 119 του Εισαγωγικού Νόμου του Αστικού Κώ¬ 
δικα, και 

γ) 108 και 110 του Αστικού Κώδικα. 

3. Την από 13.2.1996 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. 411/24.1.96 απόφαση του Πρωθυπουργού 


και του Υπουργού Οικονομικών, με την οποία ανατέθηκαν 
αρμοδιότητες στον Υφυπουργό Οικονομικών (ΦΕΚ 
58/Β). 

Με πρόταση του Υπουργού Εθνικής Παιδείας και θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΠΑΝΑΓΙΩΤΗΣ Δ. ΚΑΡΑΓΙΑΝΝΗΣ», η 
οποία έγινε από τον Παναγιώτη Δ. Καραγιάννη με την από 
14.3.93 ιδιόγραφη διαθήκη του, που δημοσιεύθηκε με το 
αριθ. 2901/14.7.95 πρακτικό του Μον. Πρωτοδικείου 
Αθηνών. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Εθνικής Παιδείας και θρησκευμάτων 
και διέπεται από τις διατάξεις της παραπάνω συστατικής 
του πράξης, του παρακάτω οργανισμού, του Α.Ν. 2039/39 
και των διαταμάτων που εκδόθηκαν ή θα εκδοθούν, σε 
εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρησης 
του ιδρύματος τούτου, που αποτελείται από δώδεκα (12) 
άρθρα και καταχωρίζεται παρακάτω: 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΠΑΝΑΓΙΩΤΗΣ Δ. ΚΑΡΑΓΙΑΝΝΗΣ». 

Άρθρο 1. 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΠΑΝΑΓΙΩ¬ 
ΤΗΣ Δ. ΚΑΡΑΓΙΑΝΝΗΣ», που συστήθηκε από τον Παναγι¬ 
ώτη Δ. Καραγιάννη με την από 14.3.93 ιδιόγραφη διαθήκη 
του, που δημοσιεύθηκε με το αριθ. 2901/14.7,95 πρα¬ 
κτικό του Μον. Πρωτοδικείου Αθηνών, αποτελεί νομικό 
πρόσωπο ιδιωτικού δικαίου και διέπεται από τις διατάξεις 
της παραπάνω συστατικής πράξης, του παρόντος οργανι¬ 
σμού, του Α.Ν. 2039/39, όπως κάθε φορά ισχύει ο νόμος 
αυτός και των διαταγμάτων που εκδόθηκαν ή θα εκδοθούν 
σε εκτέλεση του νόμου τούτου. 

2. Έδρα του ιδρύματος είναι οι Άνω Καρυές Μεγαλοπό¬ 
λεως Αρκαδίας. 

3. Η σφραγίδα του ιδρύματος είναι στρογγυλή και ανα¬ 
γράψει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος της 
σύστασής του. 

Άρθρο 2. 

Σκοποί. 

Σκοποί του ιδρύματος είναι: 

1) Η δημιουργία βιβλιοθήκης στην Κοινότητα Άνω Κα- 
ρυές Μεγαλοπόλεως Αρκαδίας. 

2) Η οικονομική ενίσχυση παιδιών οικογενειών οικονο¬ 
μικά αδυνάτων, από τις Άνω Καρυές Μεγαλοπόλεως ή με¬ 
λών του εν Αθήναις Συλλόγου «Ο ΛΥΚΑΙΟΣ ΔΙΑΣ», για συ¬ 
νέχιση των σπουδών τους, καθώς και η απονομή βραβείων 
σε αριστούχους μαθητές, σπουδαστές και φοιτητές των 
ίδιων ως άνω κατηγοριών οικογενειών. 

3) Η συμβολή στην πνευματική και πολιτιστική ανάπτυξη 
της Κοινότητας Άνω Καρυές Μεγαλοπόλεως, με κάθε 
πρόσφορο μέσο ή τρόπο, κατά την κρ'ιση του Διοικητικού 
Συμβουλίου. 

Άρθρο 3. 

Περιουσία - Πόροι. 

1. Περιουσία του ιδρύματος αποτελούν: 

α) Οικία εντός της Κοινότητας Άνω Καρυές Μεγαλοπό¬ 
λεως Αρκαδίας προοριζόμενη για στέγαση της βιβλιοθή¬ 
κης του ιδρύματος επιφάνειας 48 τ.μ. 

β) Αγρός (πρώην αμπέλι) επιφάνειας 500 τ.μ. στη θέση 
«Κοσυφοφωλιά» της κτηματικής περιφέρειας της Κοινό¬ 
τητας Άνω Καρυών. 

γ) Αγρός επιφάνειας 1.000 τ.μ. στη θέση «Αλογόγερας» 
της κτηματικής περιφέρειας της Κοινότητας Άνω Κα¬ 
ρυών. 

δ) Ψιλή κυριότητα ενός διαμερίσματος 2ου ορόφου επι¬ 
φάνειας 45 τ.μ. που βρίσκεται στην Αθήνα επί της οδού 
Ζερβουδάκη 34 στα Κάτω Πατήσια, η επικαρπία του 
οποίου ανήκει εφ’ όρου ζωής στη σύζυγο του διαθέτη 
Φρόσω Καραγιάννη. 

ε) Χρηματικό ποσό ύψους 2.000.000 δρχ. κατατεθει¬ 
μένο στον αριθ. 148-002101-036367 λογαριασμό της 
Τράπεζας Πίστεως (Υπ/μα Πεύκης). 

στ) τρία (3) έπιπλα βιβλιοθήκης και τα βιβλία του δια¬ 
θέτη. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Άρθρο 4. 

Διοίκηση. 

1. Το ίδρυμα διοικείται από πενταμελές Διοικητικό Συμ¬ 
βούλιο. Το πρώτο Διοικητικό Συμβούλιο αποτελείται από 
τους: 

1) Δημήτριο Ηλ. Καραγιάννη - ως ισόβιο Πρόεδρο. 

2) Αθανάσιο Α. Βλασσά - ως ισόβιο Γραμματέα. 

3) Ηλία θεοδ. Καραγιάννη - ως ισόβιο Αντιπρόεδρο. 

4) Εύα Καραγιάννη - ως Ταμία. 

5) Ιωάννα Βλασσά - ως Μέλος. 


2. Μετά το πρώτο Διοικητικό Συμβούλιο τα μέλη του 
Διοικητικού Συμβουλίου ορίζουν με πράξη τους, έπειτα 
από ψηφοφορία, τον πρόεδρο, τον Αντιπρόεδρο, το Γ ραμ¬ 
ματέα και τον Ταμία. Η διαδικασία αυτή ακολουθείται και 
για τον αντικαταστάτη κάποιου από τα ισόβια μέλη που 
παύσει να είναι για οποιοδήποτε λόγο μέλος του Διοικητι¬ 
κού Συμβουλίου. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του Α.Ν. 2039/39. 

Η θητεία των μη ισοβίων μελών ορίζεται πενταετής, τα 
δε μέλη είναι επανεκλέξιμα. 

4. Το Διοικητικό Συμβούλιο συνεδριάζει τακτικά κάθε 
έξι (6) μήνες και εκτάκτως όποτε το ζητήσει ο Πρόεδρος ή 
τρία (3) από τα μέλη του, με γραπτή αίτησή τους προς τον 
Πρόεδρο, πάντοτε όμως έπειτα από πρόσκληση του Προ¬ 
έδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα σπόντα. Με¬ 
ταξύ των παρόντων πρέπει υποχρεωτικά νε είναι και ο 
Πρόεδρος ή ο νόμιμος αναπληρωτής του. 

Άρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά οτη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού του Α.Ν. 2039/39 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου, καθώς και των λοιπών σχετικών νόμων 
και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις διατά¬ 
ξεις των άρθρων 101 και 102 του Α.Ν. 2039/39 και του 
από 20.12.1939 Β. Δ/τος (ΦΕΚ 552/Α ). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κόν συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

ε) Αποφασίζει για την αγορά βιβλίων για εμπλουτισμό 
της βιβλιοθήκης καθώς και άλλων υλικών που είναι απα¬ 
ραίτητα για την οργάνωσή της και προβαίνει σε κάθε ενέρ¬ 
γεια που συντελεί στην καλή λειτουργία της. 

Άρθρο 6. 

Αρμοδιότητες Προέδρου. 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δεκαπέντε (15) τουλάχιστον 
μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ)Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτόυ. 

Άρθρο 7. 

Αρμοδιότητες Γραμματέα. 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου, που ορίζε¬ 
ται με απόφαση αυτού. 

Άρθρο 8. 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 


υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμ'ια, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει 
ετήσια περίοδο, ή οποία αρχίζει την 1 η Ιανουάριου και λή¬ 
γει την 31 η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμού και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού Δ/ 
τος (ΦΕΚ 552/Α ). 

Άρθρο 10. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας, 
β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύσεων 
και βραβείων. 

ε) Βιβλίο αρχείου βιβλιοθήκης, 
στ) Βιβλίο δανεισμού βιβλίων βιβλιοθήκης, 
ζ) Καρτέλες παρακολούθησης βιβλίων, 
η) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 


I 

Άρθρο 11. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/39 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο ί 2. 

Διάλυση του ιδρύματος - Τύχη περιουσίας αυτού. 

1. Το Ιδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέχεται στην Κοινότητα 
Άνω Καρυών Μεγαλοπόλεως Αρκαδίας και σε περίπτωση 
κατάργησης της Κοινότητας, στην Κοινότητα ή στο Δήμο 
στον οποίο θα υπάγεται ο οικισμός που θα δημιουργηθεί 
με τον όρο να χρησιμοποιηθεί για την λειτουργία της βι¬ 
βλιοθήκης. 

Στον Υπουργό Εθνικής Παιδείας και θρησκευμάτων και 
στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 1 Ιουλίου 1996 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣ/ΤΟΝ 

ΓΕΩΡΓΙΟΣ ΔΡΥΣ ΓΕΩΡΓΙΟΣ ΠΑΠΑΝΑΡΕΟΥ 

- ♦ - 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 1076052/458/Α0006 (2) 

Λειτουργία Τμήματος Εξόδων Δ.Ο.Υ. Β' Κέρκυρας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 32 του Ν. 1828/89 «Ανα¬ 
μόρφωση της Φορολογίας Εισοδήματος και άλλες διατά¬ 
ξεις» (ΦΕΚ 2/Α 1 ). 

2. Τις διατάξεις του άρθρου 212 του Π.Δ. 551 /88 «Ορ¬ 
γανισμός Νομαρχιών - Οργάνωση Οικονομικών Υπηρε¬ 
σιών» (ΦΕΚ 259/Α’). 

3. Το αριθ. 2449/11.3.1996 έγγραφο της ΔΟΥ Β' Κέρ¬ 
κυρας. 

4. Το αριθ. 5681 /4.4.1996 έγγραφο της ΔΟΥ Α’ Κέρκυ¬ 
ρας. 

5. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Ορίζουμε την καθ’ ύλην αρμοδιότητα των τμημάτων 
εξόδων των ΔΟΥ Α' και Β' Κέρκυρας, ως εξής: 

Α. Τμήμα Εξόδων ΔΟΥ Α’ Κέρκυρας: 

Το Τμήμα αυτό θα καταβάλει όλες τις δαπάνες των πα¬ 
ρακάτω υπηρεσιών: 

Διεύθυνση Πρωτοβάθμιας Εκπαίδευσης, Ιόνιο Πανεπι¬ 
στήμιο, Γενικό Αρχείο του Κράτους και Βιβλιοθήκη, Νο¬ 
μαρχιακή Επιτροπή Λαϊκής Επιμόρφωσης (ΝΕΛΕ), Διεύ¬ 
θυνση Υγείας και Πρόνοιας, Παιδικοί Σταθμοί, ΔΟΥ Α’ 
Κέρκυρας, Χημική Υπηρεσία, Τελωνείο, Παράρτημα 
ΕΥΤΕ, Κτηματική Υπηρεσία, Διεύθυνση Επιθεώρησης και 


Συντονισμού ΔΟΥ, Διεύθυνση Γεωργίας και Δασών, 
Τμήμα Εγγείων Βελτιώσεων, Νομοκτηνιατρείο, Κτηνια¬ 
τρικό Εργαστήριο, Ινστιτούτο Ελαίας, Υπηρεσία Πολιτικής 
Αεροπορίας, Γραφείο Συγκοινωνιών Ν. Κέρκυρας, ΚΤΕΟ, 
Κεφάλαια πληρωμής μισθού εφημεριακού Κλήρου Ελλά¬ 
δας, Υπηρεσία Δημοσιονομικών Ελέγχων (Υ.Δ.Ε.). 

Β. Τμήμα Εξόδων ΔΟΥ Β’ Κέρκυρας: 

Το Τμήμα αυτό θα καταβάλει όλες τις δαπάνες των πα¬ 
ρακάτω υπηρεσιών: 

Διεύθυνση Δευτεροβάθμιας Εκπαίδευσης, Υπηρεσία 
Νομαρχιακής Αυτοδιοίκησης, Υπηρεσία Περιφερειακής 
Διοίκησης, Υπηρεσία Στατιστικής, Δικαστήρια, Φυλακές, 
Επιμελητές Ανηλίκων, Εφορίες Βυζαντινών Αρχαιοτήτων, 
Διεύθυνση Υπουργείου Ανάπτυξης, Διεύθυνση Τεχνικών 
Υπηρεσιών, Διεύθυνση Εργασίας, Αστυνομική Διεύθυνση 
Κέρκυρας, Διεύθυνση Αγροφυλακής, Πυροσβεστική Υπη¬ 
ρεσία, ΔΟΥ Β' Κέρκυρας και Ελεγκτικό Συνέδριο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 1996 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-+- 

Αριθ. Αριθ.3131.1/07/96 (3) 

Έγκριση του Γενικού Κανονισμού Λιμένα με αριθ. 12 
«Τροποποίηση ορισμένων διατάξεων του Γενικού Κα¬ 
νονισμού Λιμένα με αριθμό 4 περί ταχυπλόων (ταχυκι¬ 
νήτων) σκαφών και λοιπών θαλασσίων μέσων αναψυ¬ 
χής»· 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Το άρθρο 156 του Ν.Δ. 187/73 (ΦΕΚ 261/Α’) «περί 
Κ.Δ.Ν.Δ.», όπως αυτό αντικαταστάθηκε με το άρθρο 10 
του Ν. 1940/91 (ΦΕΚ 40/Α') «Μονάδα Ειδικών Αποστο¬ 
λών Λιμενικού Σώματος (ΜΕΑ/ΛΣ) και άλλες διατάξεις 
περί αυτού». 

2. Το Γενικό Κανονισμό Λιμένα με αριθ. 12 που εκδό- 
θηκε από τον Αρχηγό του Λιμενικού Σώματος με τις διατά¬ 
ξεις του οποίου ρυθμίζονται θέματα που αφορούν την εύ¬ 
ρυθμη λειτουργία των λιμένων της χώρας. 

3. Το άρθρο 29Α του Ν. 1558/85 (ΦΕΚ 137/Α ), όπως 
προστέθηκε με το άρθρο 27 του Ν. 2081/92 (ΦΕΚ 154/ 
Α’). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο μόνο 

α) Εγκρίνουμε τον πιο κάτω Γ ενικό Κανονισμό Λιμένα με 
αριθ. 12. 

ΓΕΝΙΚΟΣ ΚΑΝΟΝΙΣΜΟΣ ΛΙΜΕΝΑ 
με αριθ. 12 

Τροποποίηση ορισμένων διατάξεων του Γενικού Κανονι¬ 
σμού Λιμένα με αριθμώ 4 περί ταχυπλόων (ταχυκινή¬ 
των) σκαφών και λοιπών θαλασσίων μέσων αναψυ¬ 
χής· 

Ο ΑΡΧΗΓΟΣ ΛΙΜΕΝΙΚΟΥ ΣΩΜΑΤΟΣ 
Έχοντας υπόψη: 

α) Τις διατάξεις του διά του από 5 Ιουνίου 1948 Β.Δ. 
Κωδικοποιημένου Νόμου 499/47 «Περί πειθαρχικής 
εξουσίας των Προϊσταμένων των Λιμενικών Αρχών» (ΦΕΚ 
162/Α") συνδυαζόμενες με τα άρθρα 141-157 του Ν.Δ. 
187/73 με το οποίο κυρώθηκε ο Κώδικας Δημοσίου Ναυ¬ 
τικού Δικαίου (ΦΕΚ 261/Α'). 

β) Το άρθρο 156 του Ν.Δ. 187/73 (ΦΕΚ 261/Α’) «περί 
Κ.Δ.Ν.Δ.» όπως αυτό αντικαταστάθηκε με το άρθρο 10 
του Ν. 1940/91 (ΦΕΚ 40/Α') «Μονάδα Ειδικών Αποστο¬ 
λών Λιμενικού Σώματος (ΜΕΑ/ΛΣ) και άλλες διατάξεις 
περί αυτού». 

γ) Τις διατάξεις του Ν.Δ. 444/70 «Περί αρμοδιοτήτων 
Λιμενικού Σώματος και σχέσεων προς τας αρμοδιότητας 
των Σωμάτων Ασφαλείας» (ΦΕΚ 39/Α'). 

δ) Το άρθρο 29Α του Ν. 1558/85 (ΦΕΚ 137/Α ), όπως 
προστέθηκε με το άρθρο 27 του Ν. 2081/92 (ΦΕΚ 154/ 
Α’). 

ε) Το γεγονός ότι από τις διατάξεις του παρόντος Κανο¬ 
νισμού δεν πρόκαλε’παι δαπάνη σε βάρος του κρατικού 
προπολογισμού, εκδίδουμε τον ακόλουθο Κανονισμό: 

Άρθρο 1, 

Όρια ισχύος. 

Ο παρών Γ ενικός Κανονισμός Λιμένα ισχύει για τους λι¬ 
μένες, τους όρμους και τη θαλάσσια έκταση της περιοχής 
δικαιοδοσίας κάθε Λιμενικής Αρχής της χώρας. 

Άρθρο 2. 

Ι.Το άρθρο 11 του Γενικού Κανονισμού Λιμένα με 
αριθμώ 4 (ΦΕΚ 579/ΒΥ26.7.94) «περί ταχυπλόων (ταχυκι¬ 
νήτων) σκαφών και λοιπών θαλασσίων μέσων αναψυχής», 
αντικαθίσταται ως εξής: 

«Άρθρο 11. 

Τύπος θαλάσσια μοτοποδήλατα (ϋΕΤ 8ΚΙ, 51ΙΒΡ ϋΕΤ 
κ.λπ.). 

1. Ιδιωτικής χρήσης (ιδιωτικά) ή εκμισθούμενα (επαγ¬ 
γελματικά) θαλάσσια μοτοποδήλατα καθώς και τα προσο- 
μοιάζοντα προς αυτά ανεξαρτήτως τύπου ή και ονομασίας 
(π.χ. ΞΕΤ ΣΚΙ, ΣΘΡΦ ΞΕΤ κ.λπ.), πρέπει να λεμβολογού- 
νται και σε αμφότερες τις πλευρές τους να φέρεται γραμ¬ 
μένο το όνομά τους, ο λιμένας και ο αριθμός λεμβολογίου 
και να υπάρχουν σ' αυτά φωτιστικά σήματα κινδύνου (βεγ¬ 
γαλικά) και πυροσβεστήρες που έχει καθορίσει ο κατα¬ 
σκευαστής τους ή η Διεύθυνση Ελέγχου Εμπορικών 
Πλοίων (ΔΕΕΠ) του Υπουργείου Εμπορικής Ναυτιλίας 
(ΥΕΝ). 

2. Η κυκλοφορία των θαλάσσιων μέσων που αναφέρο- 
νται στην παράγραφο 1 του παρόντος απαγορεύεται: 

α) Όταν επικρατούν δυσμενείς καιρικές συνθήκες. 

β) Σε βραχώδεις θαλάσσιες περιοχές. 

γ) Πριν από την ανατολή και μετά τη δύση του ήλιου. 

δ) Σε απόσταση μικρότερη των πεντακοσίων (500) μέ¬ 
τρων από την πλησιέστερη ακτή και σε καμιά περίπτωση 


σε απόσταση μικρότερη των διακοσίων (200) μέτρων από 
το συνηθισμένο σημείο στο οποίο φθάνουν κολυμπώντας 
οι λουόμενοι. Ειδικά σε λουτρικές εγκαταστάσεις, η κί¬ 
νηση και κυκλοφορία των θαλασσίων μοτοποδηλάτων 
απαγορεύεται σε απόσταση μικρότερη των εκατό (100) 
μέτρων από τους χρώματος πορτοκαλί ευδιάκριτους πλω¬ 
τούς σημαντήρες, που ε'ιναι υποχρεωμένοι να τοποθετούν 
οι υπεύθυνοι των εγκαταστάσεων αυτών για να επισημαί¬ 
νουν τα όρια μέσα από τα οποία απαγορεύεται η κίνηση 
(κυκλοφορία) κάθε ταχυπλόου ή μη σκάφους κατά τις δια¬ 
τάξεις της παραγράφου 1 του άρθρου 19 του παρόντος 
Κανονισμού. 

ε) Εφόσον δεν διαθέτουν σύστημα αυτόματης ακινητο- 
ποίησής τους (σβέση μηχανής) όταν ο χειριστής τους πέ¬ 
σει στη θάλασσα. 

στ) Εφόσον επιβαίνει σ’ αυτά πλέον του χειριστή και 
άλλο άτομο, εκτός αν προβλέπεται για τον συγκεκριμένο 
τύπο θαλάσσιου μοτοποδηλάτου, σε καμιά περίπτωση 
όμως δεν θα επιβαίνουν σ’ αυτά άνω των δύο (2) ατόμων. 

ζ) Όταν παρουσιάζουν βλάβες ή διακοπές λειτουργίας 
των μηχανών τους. 

η) Όταν φέρουν εξωτερικές έλικες. 

θ) Κατά τους μήνες Ιούνιο - Ιούλιο - Αύγουστο - Σε¬ 
πτέμβριο μεταξύ των ωρών 14.00 -17.00 τις καθημερινές 
και μεταξύ των ωρών 13.00 - 17.00 τα Σαββατοκύ¬ 
ριακα. 

ι) Εφόσον οι επιβαίνοντες δεν φέρουν ατομικά σωσσίβια 
(ϋΡΕ ϋΑΟΚΕΤδ). 

3.0 χειρισμός των θαλάσσιων μοτοποδηλάτων, ανεξάρ¬ 
τητα από τον τύπο κατασκευής ή την ταχύτητα που ανα¬ 
πτύσσουν, απαγορεύεται: 

α) Από άτομα ηλικίας μικρότερης των δέκα οκτώ (18) 
ετών. 

β) Από άτομα που δεν γνωρίζουν κολύμβηση. 

γ) Από άτομα που δεν είναι εφοδιασμένα με άδεια χειρι¬ 
στή ταχυπλόου σκάφους ή χειριστή θαλάσσιου μοτοποδη¬ 
λάτου. 

4. Η εκκίνηση ιδιωτικών θαλασσίων μοτοποδηλάτων 
απαγορεύεται να γίνεται από ακτές ή θαλάσσιους χώρους 
στους οποίους υπάρχουν λουόμενοι σε απόσταση τουλά¬ 
χιστον διακοσίων (200) μέτρων. 

5. Εκμισθούμενα θαλάσσια μέσα, που αναφέρονται 
στην παράγραφο 1 του παρόντος άρθρου, θα εκκινούν: 

α) είτε από πλωτή εξέδρα διαστάσεων 12x7 μ. εγκατε¬ 
στημένη σε απόσταση τριακοσίων (300) μέτρων τουλάχι¬ 
στον από την ακτή, η οποία θα πρέπει κατά τη δύση του 
ήλιου να αποσύρεται κοντά την ακτή ή να φωτοση μαίνεται 
για να μη δημιουργεί ναυτιλιακό κίνδυνο.Η εγκατάσταση 
της πιο πάνω εξέδρας μπορεί να γίνει και σε μικρότερη 
των τριακοσίων (300) μέτρων απόσταση από την ακτή, 
εφόσον υπάρχουν αντικειμενικές δυσκολίες (μεγάλο βά¬ 
θος, μορφολογία βυθού, διαμόρφωση ακτής, γειτνίαση με 
άλλες εγκαταστάσεις κ,λπ) κατά την κρίση της Λιμενικής 
Αρχής. 

β) είτε από ειδικό μπαλόνι - ναύδετο (ρεμέντζο), χρώ¬ 
ματος πορτοκαλί, ελαφρός κατασκευής ώστε να είναι δυ¬ 
νατή η απόσυρση και μεταφορά του στην ξηρά μετά τη 
δύση του ήλιου, τοποθετημένο σε εγκεκριμένο, από την 
Λιμενική Αρχή, σημείο της θάλασσας τηρουμένων των 
προποθέσεων περί αποστάσεων από την ακτή της προη¬ 
γούμενης υποπαραγράφου. Η μετάβαση - επιστροφή στη 
πλωτή εξέδρα ή στο μπαλόνι - ναύδετο (ρεμέντζο) των 
επιθυμούντων να ψυχαγωγηθούν με τα θαλάσσια μοτοπο- 

δήλατα θα γίνεται με τη σωστική ή άλλη λέμβο ή με άλλο 
θαλάσσιο μέσο αναψυχής (κανό - ποδήλατο) μέσω ειδι¬ 
κού πλωτού διαδρόμου (διαύλου) ο οποίος θα αρχίζει από 
την ξηρά (ακτή) και θα φθάνει μέχρι την πλωτή εξέδρα ή 
ναύδετο αλλά και πέραν αυτών προς την ανοιχτή θάλασσα, 
μήκους και πλάτους κατά τις υποδείξεις της Λιμενικής Αρ¬ 
χής- 

6. Οι εκμισθωτές θαλασσίων μοτοποδηλάτων θα πρέπει 
εντός δύο (2) μηνών από την έναρξη ισχύος του παρόντος 
Γενικού Κανονισμού να εφοδιαστούν με σύστημα αυτόμα¬ 
της σβέσης αυτών από απόσταση τουλάχιστον χιλίων 
(1.000) μέτρων (ΟΟΝΤΒΟΙ. ΡΑΝΕΙ), για να το χρησιμο¬ 
ποιούν σε περίπτωση που διαπιστώνουν ότι οι μισθωτές 
(χειριστές) των θαλασσίων μοτοποδηλάτων δημιουργούν 
κινδύνους για την ασφάλεια των λουσμένων, της ναυσι¬ 
πλοΐας κ.λπ. 

7. Απαγορεύεται η χορήγηση άδειας εκμίσθωσης για 
περισσότερα από πέντε (5) θαλάσσια μοτοποδήλατα. 
Όσοι από τους εκμισθωτές, κατά τη δημοσίευση του πα¬ 
ρόντος Κανονισμού, κατέχουν άδειες εκμίσθωσης για πε¬ 
ρισσότερα από πέντε (5) θαλάσσια μοτοποδήλατα, δεν 
μπορούν να αυξάνουν τον αριθμό τους ούτε να αντικαθι¬ 
στούν όσα εξ αυτών αποσύρονται μέχρις ότου ο αριθμός 
ελαττωθεί στα πέντε (5). 

8. Εκμισθωτές θαλασσίων μοτοποδηλάτων θα πρέπει - 
πλέον των λοιπών προϋποθέσεων - να κατέχουν άδεια 
χειριστή ταχυπλόου σκάφους ή άδεια χειριστή θαλάσσιου 
μοτοποδηλάτου. 

Εκμισθωτές, που κατά τη δημοσίευση του παρόντος 
Κανονισμού δεν κατέχουν άδεια χειριστή ταχυπλόου σκά¬ 
φους θα πρέπει να εφοδιαστούν εντός τριών (3) μηνών 
από τη έναρξη ισχύος του παρόντος είτε με άδεια χειριστή 
ταχυπλόου σκάφους είτε με άδεια χειριστή θαλάσσιου μο¬ 
τοποδηλάτου. 

9. Στις θαλάσσιες περιοχές που επιτρέπεται να κινού¬ 
νται και να κυκλοφορούν τα εκμισθούμενα θαλάσσια μο¬ 
τοποδήλατα, θα πρέπει να υπάρχει η δυνατότητα οπτικής 
επαφής/ ελέγχου μισθωτή - εκμισθωτή.Ο καθορισμός 
των περιοχών αυτών θα είναι επακριβής και θα αναγράφε¬ 
ται στις χορηγούμενες άδειες εκμίσθωσης. 

10. Απαγορεύεται η έλξη ατόμων από θαλάσσια μοτο¬ 
ποδήλατα για την εκτέλεση θαλάσσιου σκι. 

11. Η Λιμενική Αρχή εκτός των περιορισμών της παρα¬ 
γράφου 4 του άρθρου 17 του παρόντος Κανονισμού, δύ- 
ναται κατά την κρίση της να απαγορεύει ή να περιορίζει με 
αποφάσεις της την κίνηση - κυκλοφορία των εν λόγω μέ¬ 
σων αναψυχής σε περιοχές που θεωρεί κορεσμένες, σε 
ημέρες μεγάλης συρροής λουσμένων ή για λόγους ασφά¬ 
λειας ναυσιπλοΐας και προστασίας των λουσμένων. 

12. Οι διατάξεις των άρθρων 4 και 5 του παρόντος Κα¬ 
νονισμού έχουν ανάλογη εφαρμογή και για τους χειριστές 
και ιδιοκτήτες θαλασσίων μοτοποδηλάτων.» 

2. Στο άρθρο 3 του Γενικού Κανονισμού Λιμένα με 
αριθμό 4 (ΦΕΚ 579/Β726.7.94) προστίθεται νέα παρά¬ 
γραφος με αριθμό 12 ως εξής: 

«12. Οι διατάξεις του παρόντος άρθρου εφαρμόζονται 
αναλογικό και για τους υποψήφιους για απόκτηση άδειας 
χειριστή θαλάσσιου μοτοποδηλάτου για την πρακτική εξέ¬ 
ταση των οποίων αντί ταχυπλόου σκάφους χρησιμοποιεί¬ 
ται θαλάσσιο μοτοποδήλατο». 

3. Η υποπαράγραφος 1 ζ του άρθρου 4 του Γ ενικού Κα¬ 
νονισμού Λιμένα με αριθμό 4 (ΦΕΚ 579/Β726.7.94) αντι¬ 
καθίσταται ως ακολούθως: 


«ζ. Να μη κυκλοφορούν σε απόσταση μικρότερη των πε- 
ντακοσίων (500) μέτρων από την ακτή και σε καμμιά περί¬ 
πτωση σε απόσταση μικρότερη των διακοσίων (200) μέ¬ 
τρων από το συνηθισμένο σημείο που φθάνουν κολυμπώ¬ 
ντας οι λουόμενοι. 

Σε λουτρικές εγκαταστάσεις πρέπει να κινούνται σε 
απόσταση εκατό (100) μέτρων τουλάχιστον έξω από τους 
πλωτούς σημαντήρες που επισημαίνουν την περιοχή των 
λουσμένων.» 

4. Το πρώτο εδάφιο της παραγράφου 2 του άρθρου 20 
του Γενικού Κανονισμού Λιμένα με αριθμό 4 (ΦΕΚ 579/ 
Β726-7-94) αντικαθίσταται ως ακολούθως: 

«2. Για την ίδρυση και λειτουργία σχολής εκπαίδευσης 
υποψήφιων χειριστών ταχυπλόων σκαφών ή σχολής εκ¬ 
παίδευσης υποψήφιων χειριστών θαλάσσιων μοτοποδη¬ 
λάτων (ϋΕΤ 3ΚΙ, 51ΙΒΡ ϋΕΤ κ.λπ) απαιτείται άδεια της Λι¬ 
μενικής Αρχής. Γ ια τη χορήγηση της άδειας ο ενδιαφερό¬ 
μενος οφείλει να υποβάλει αίτηση στην οπο'ια επισυνά¬ 
πτονται τα ακόλουθα δικαιολογητικά:» 

5. Η υποπαράγραφος 5γ του άρθρου 20 του Γενικού 
Κανονισμού Λιμένα με αριθμό 4 (ΦΕΚ 579/Β726.7.94) 
αντικαθίσταται ως ακολούθως: 

«γ) Ταχύπλοο σκάφος μήκους τουλάχιστον 4,5 μέτρων 
βαμμένο εξωτερικά με χρώμα πορτοκαλί. 

Προκειμένου για σχολές εκπαίδευσης υποψήφιων χει¬ 
ριστών θαλάσσιων μοτοποδηλάτων, θαλάσσιο μοτοποδή¬ 
λατο, δύο (2) θέσεων επιβαινόντων, βαμμένο εξωτερικά 
με χρώμα πορτοκαλί. 

Σε αμφότερες τις πλευρές των παραπάνω σκαφών θα 
πρέπει να φέρεται η ένδειξη στην Ελληνική και Αγγλική 
γλώσσα «ΕΚΠΑΙΔΕΥΤΙΚΟ - ΤΒΑΙΝΙΝΟ ΒΟΑΤ». 

6. Το πρώτο εδάφιο της παραγράφου 2 του άρθρου 26 
του Γ ενικού Κανονισμού Λιμένα με αριθμό 4 (ΦΕΚ 579/ 
Β726.7.94) αντικαθίσταται ως ακολούθως: 

2. Επιπλέον στους παραβάτες χειριστές των ταχυπλόων 
σκαφών ή των θαλασσίων μοτοποδηλάτων, στους εκμι¬ 
σθωτές των μέσων που ρυθμίζει ο Κανονισμός αυτός και 
εκπαιδευτές υποψηφίων χειριστών ταχυπλόων σκαφών ή 
θαλασσίων μοτοποδηλάτων, μπορούν να επιβληθούν με 
απόφαση του Λιμενάρχη και οι ακόλουθες παρεπόμενες 
κυρώσεις:» 

7. Το πρώτο εδάφιο της παραγράφου 3 του άρθρου 26 
του Γ ενικού Κανονισμού Λιμένα με αριθμό 4 (ΦΕΚ 579/ 
Β794) αντικαθίσταται ως ακολούθως: 

«3. Προσωρινή απαγόρευση κυκλοφορίας του ταχύ¬ 
πλοου σκάφους ή του θαλάσσιου μοτοποδηλάτου». 

Ο Αρχηγός 

Αντιναύαρχος ΛΣ ΠΕΡ. ΟΥΣΑΝΤΖΟΠΟΥΛΟΣ 

β)Η εφαρμογή του Κανονισμού αυτού, εκτός αν άλλως 
ορίζεται στις επί μέρους διατάξεις του, αρχίζει από την 
ημερομηνία δημοσίευσής του στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 28 Ιουνίου 1996 

Ο ΥΠΟΥΡΓΟΣ 

ΚΟΣΜΑΣ ΣΦΥΡΙΟΥ 

Αριθ. 1518 (4) 

Πενταετής απαγόρευση Θήρας στις θέσεις «Μακρύραχη - 

Αχλαδόκαμπος - Λατομείο» περιφέρειας Αγ. Γεωργϊου 

Φερρών, Σέσκλου, Γλαφυρών Νομ. Μαγνησίας. 

Ο ΑΝΑΠΛ. ΠΕΡΙΦ/ΚΟΥ Δ/ΝΤΗ ΝΟΜ. ΜΑΓΝΗΣΙΑΣ 
Έχοντας υπόψη: 

1. Τις διατάξεις του άρθρου 258 παρ. 5 του Ν.Δ. 86/69, 
που προστέθηκε με το άρθρο 7 παρ. 3 του Ν. 177/75 
«περί αντικαταστάσεως και συμπληρώσεως διατάξεων τι- 
νών του Νομοθετικού Διατάγματος 86/1969 περί Δασικού 
Κώδικος». 

2. Τις διατάξεις της αριθ. 414985/29.11.1985 (ΦΕΚ 
757/Β718.12.1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωργίας 
«μέτρα διαχείρισης της άγριας πτηνοπανίδας». 

3. Τις διατάξεις του Π.Δ. 94/1993 (ΦΕΚ 40/Α7 

22.3.1993) «περί καθορισμού αρμοδιοτήτων που διατη¬ 
ρούνται από τον Υπουργό και τις περιφερειακές αρχές ή 
όργανα διανομαρχιακού επιπέδου του Υπουργείου Γεωρ- 
γίας». 

4. Τις διατάξεις του Ν. 2218/1994 (ΦΕΚ 90/Α/ 

13.6.1994) «/Ιδρυση νομαρχιακής αυτοδιοίκησης, τροπο¬ 
ποίηση διατάξεων για την πρωτοβάθμια αυτοδιοίκηση και 
την περιφέρεια και άλλες διατάξεις». 

5. Τις διατάξεις του Ν. 2240/1994 (ΦΕΚ 153/Α / 

16.9.1994) «συμπλήρωση διατάξεων για τη Νομαρχιακή 
Αυτοδιοίκηση και άλλες διατάξεις». 

6. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα», που προστέθηκε με το άρθρο 27 του 
Ν. 2081/92 (ΦΕΚ 154/Α710.9.1992). 

7. Την 2772/96 εισήγηση του Δασαρχείου Βόλου, σε 
συνδυασμό με τη σκοπιμότητα απαγόρευσης του κυνη¬ 
γιού για την προστασία, ανάπτυξη, αναπαραγωγή και 
εκμετάλλευση του θηραματικού πλούτου και της άγριας 
πανίδας της χώρας μας, αποφασίζουμε: 

Απαγορεύουμε το κυνήγι όλων των θηραμάτων για πέ¬ 
ντε (5) χρόνια, από 1.8.1996 μέχρι 31.7.2001, σε έκταση 
13.800 στρεμμάτων, στη θέση «Μακρύραχη, Αχλαδόκα¬ 
μπος, Λατομείο» περιοχής Αγ. Γεωργίου Φερρών, Σέ¬ 
σκλου, Γλαφυρών του Ν. Μαγνησίας, που ορίζεται ως 
εξής: 

Λατομείο (περίπτερο Κυνηγετικού Συλλόγου Βόλου), 
αγροτοδασικός δρόμος, Μανδριά Διαμαντή, ανώνυμο 
ρέμα ανοδικά έως συνάντηση αγροτοδασικού δρόμου από 
Αχλαδόκαμπο προς Γλαφυρές, αγροτοδασικός δρόμος 
προς Αχλαδόκαμπο, ασφαλτοστρωμένος δρόμος έως συ¬ 
νάντηση της Εθνικής Οδού, ακολουθεί την Εθνική Οδό με 
κατάληξη στη θέση Λατομείο. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 


Κυβερνήσεως (άρθρο 3 Ν. 177/75, ΦΕΚ 205/Α /1975) 
και θα ισχύει από το Κυνηγετικό έτος 1996-1997. 

Βόλος, 3 Ιουλίου 1996 
Ο Αναπλ. Περιφερειακού Δ/ντή 
Αθ. ΓΚΑΡΑΓΚΑΝΗΣ 

- * - 

Αριθ. 1728 (5) 

Κατάργηση μονίμου καταφυγίου θηραμάτων στην Περιφ. 

Δ/νση Νομ. Μαγνησίας. 

Ο ΑΝΑΠΛ. ΠΕΡΙΦ/ΚΟΥ Δ/ΝΤΗ ΝΟΜ. ΜΑΓΝΗΣΙΑΣ 
Έχοντας υπόψη: 

1. Τις διατάξεις του άρθρου 258 και 254 παρ. 1,2, 3, 4 
του Ν.Δ. 86/69, όπως έχουν αντικατασταθεί με τα άρθρα 
3 και 4 παρ. 5, 6, 7, 8 του Ν. 177/75 «περί αντικαταστά- 
σεως και συμπληρώσεως διατάξεων τινών του Νομοθετι¬ 
κού Διατάγματος 86/1969 περί Δασικού Κώδικος». 

2. Τις διατάξεις της αριθ. 414985/29.11.1985 (ΦΕΚ 
757/Β /18.12.1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωργίας 
«μέτρα διαχείρισης της άγριας πτηνοπανίδας». 

3. Τις διατάξεις του Π.Δ. 94/1993 (ΦΕΚ 40/Α7 
22.3.93) «περί καθορισμού αρμοδιοτήτων που διατηρού¬ 
νται από τον Υπουργό και τις περιφερειακές αρχές ή όρ¬ 
γανα διανομαρχιακού επιπέδου του Υπουργείου Γεωρ¬ 
γίας». 

4. Τις διατάξεις του Ν. 2218/1994 (ΦΕΚ 90/Α7 

13.6.1994) «Ίδρυση νομαρχιακής αυτοδιοίκησης, τροπο¬ 
ποίηση διατάξεων για την πρωτοβάθμια αυτοδιοίκηση και 
την περιφέρεια και άλλες διατάξεις». 

5. Τις διατάξεις του Ν. 2240/1994 (ΦΕΚ 153/Α7 

16.9.1994) «συμπλήρωση διατάξεων για τη Νομαρχιακή 
Αυτοδιοίκηση και άλλες διατάξεις». 

6. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα», που προστέθηκε με το άρθρο 27 του 
Ν. 2081/92 (ΦΕΚ 154/Α/10.9.1992). 

7. Την 77594/2757/5.7.90 απόφαση Υπ. Γεωργίας με 
την οποία ιδρύθηκε μόνιμο καταφύγιο θηραμάτων στην 
περιοχή «Ντελίχρανη - Καρασού» Κοινοτήτων Ριζομύλου - 
Γλαφυρών - Αγ. Γ εωργϊου Φερρών Ν. Μαγνησίας. 

8. Την 2772/96 εισήγηση του Δασαρχείου Βόλου, σε 
συνδυασμό με τη σκοπιμότητα κατάργησης του ανωτέρω 
μόνιμου καταφυγίου θηραμάτων, αποφασίζουμε: 

Καταργούμε το μόνιμο καταφύγιο θηραμάτων «Ντελί- 
χρανη - Καραοού», που ιδρύθηκε με την 77594/2757/ 
5.7.90 απόφαση Υπουργ. Γεωργίας (ΦΕΚ 481/Β790), 
γιατί δεν πληροί τις προϋποθέσεις για την κάλυψη των βα¬ 
σικών αναγκών του θηράματος σε ό,τι αφορά την ησυχία, 
τροφή και νερό, στη θέση «Ντελίχρανη - Καρασού» περιο¬ 
χής Κοιν. Ριζομύλου, Γλαφυρών, Αγ. Γεωργίου Φερρών Ν. 
Μαγνησίας. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως (άρθρο 3 Ν. 177/75 ΦΕΚ 205/Α71975) και 
θα ισχύει από το κυνηγετικό έτος 1996-1997. 

Βόλος, 3 Ιουλίου 1996 
Ο Αναπλ. Περιφερειακού Δ/ντή 
Αθ. ΓΚΑΡΑΓΚΑΝΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΟΣ 


ΚΑΠΟΔΙΣΤΡΙΟΥ 34 · ΑΘΗΝΑ 104 32 · ΤΕΙ ΕΧ 223211 ΥΡΕΤ ΟΗ . ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 


Σολωμού 51 


ΠΩΛΗΣΗΣ Φ.Ε.Κ. 



Πληροφορίες δημοσιευμάτων Α.Ε.-Ε.Π.Ε 

5225761 

ΘΕΣΣΑΛΟΝΙΚΗ 

(031) 

423956 

5230641 

25ης Μαρτίου 21 Τ.Κ. 541 X 


423958 

Πληροφορίες δημοσιευμάτων λοιπών ΦΕΚ 

5225713 

ΠΕΙΡΑΙΑΣ 


4138402 


5249547 

Νκήτα 6-8 Τ.Κ. 185 31 


4171307 

Πώληση Φ.Ε.Κ. 

5239762 

ΠΑΤΡΑ 

(081) 

271249 

Φωτοαντίγραφα παλαιών Φ.Ε.Κ. 

5248141 

ΚορΝΘου 327 Τ.Κ. 282 23 


224581 

Βφλββήκη παλαιών Φ.Ε.Κ. 

5248188 

ΙΩΑΝΝΙΝΑ 



Οδηγίες γη δημοσιεύματα Α.Ε.-Ε.Π.Ε 

5248765 

Διοκητήρ» Τ.Κ. 454 44 

(0851) 

21X1 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 

22637 

αποστολή Φ.Ε.Κ. με πληρωμή μέσω Δ.Ο.Υ. 

5248320 

Δημοκρατίας 1 Τ.Κ. 691 X 


28522 


ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΟΣ - Από 16 σελίδες κα άνω προοαΰξηοη IX δρχ. ανύβσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

ΚΑ.Ε Προϋπολογισμού 
2531 

ΚΑ.Ε εσόδου υπέρ 
ΤΑΠΕΤ 3512 

Α' (Νόμοι. ΠΛ, Συμδάοεις κτλ) 

Χ.ΟΧβρχ. 

1.5Χ δρχ. 

Β' (Υπουργικές αποφάσεις κτλ) 

50.000 . 

2.5Χ - 

Γ (Διορισμοί, απολύσεις κτλ Δημ. Υπαλλήλων) 

10. ΟΧ > 

5Χ · 

Δ' (Απαλλοτριώσεις, πολεοδομία κτλ) 

50.ΟΧ > 

2.5Χ - 

Αναπτυξιακών Πράξεων (ΤΑΠΧ) 

25.000 > 

1.2Χ - 

Ν.ΠΑΧ (Διορισμοί κτλ προσωπικού ΝΠΔΔ) 

10.0Χ > 

5Χ · 

Παράρτημα (Πίνακες επιτυχόντων διαγωνισμών) 

5.0Χ > 

250 . 

Δελτίο Βιομηχανκής Ιδιοκτησίας (Δ.Ε.Β.Ι.) 

10.0Χ » 

5Χ > 

Ανωτάτον Ειδικού Δικαστηρίου (Α.Ε.Δ.) 

3.0Χ > 

IX . 

Ανωνύμων Εταψειών Δ ΕΠ.Ε 

150.0Χ . 

7.5Χ · 

Προκηρύξεων ΑΧΕ.Π. 

10.0Χ ■ 

5Χ > 

ΠΑ ΟΑΑ ΤΑ ΤΕΥΧΗ ΕΚΤΟΣ Α.Ε. & ΕΠ.Ε 

120.000 > 

β.ΟΧ > 


* Οι συνδρομές του εοωτερικοΰ προπληρώνονται στα Δημόσια Ταμεία που δίδουν σποδ ετ πκό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπρ άπετα ι στην Αθήνα από το Ταμείο του ΤΑΠΕΤ 
(Καποδκπρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού, μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει γ» ένα χρόνο, που αρχίζει την 1η Ιανουάριου και λήγει την 31 η ΔεκεμΡρίου του ίδιου χρόνου. Δεν εγγρά- 
φονται συνδρομητές γ» μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφο διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00* έως 13.00* 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























